**รายงานการประชุมสภาองค์การบริหารส่วนตำบลหาดนางแก้ว**

**สมัยสามัญ สมัยที่ ๑ ประจำปี 25๖2**

**วันศุกร์ที่ ๑5 เดือน มีนาคม พ.ศ.25๖2**

**ณ ห้องประชุมสภาองค์การบริหารส่วนตำบลหาดนางแก้ว**

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| 1. | นางกุหลาบ สมโภชน์ | ประธานสภา อบต. | กุหลาบ สมโภชน์ |
| 2. | นายมนัส ดุริยา | รองประธานสภา อบต.  |  มนัส ดุริยา |
| 3 | นายอนณ สุนทรอินทร์ | เลขานุการสภา อบต. | อนณ สุนทรอินทร์ |
| 4. | นายบรรหาร เชื้อเจริญ | สมาชิกสภา อบต. หมู่ที่ 1 | บรรหาร เชื้อเจริญ |
| 5. | นายสุชาติ อินทนัน | สมาชิกสภา อบต. หมู่ที่ 2 |  สุชาติ อินทนัน |
| 6. | นางอารี เหยี่ยวมนต์ชัย | สมาชิกสภา อบต. หมู่ที่ 2 | อารี เหยี่ยวมนต์ชัย |
| 7. | นายสมศักดิ์ นาแรมงาม | สมาชิกสภา อบต. หมู่ที่ 3 | สมศักดิ์ นาแรมงาม |
| 8. | นางสาวชุติมา มูลทุม | สมาชิกสภา อบต. หมู่ที่ 3 |  ลา |
| 9. | นายจำเนียร นาคหมวก | สมาชิกสภา อบต. หมู่ที่ 4 | จำเนียร นาคหมวก |
| 10. | นายณรงค์ คุ้มมา | สมาชิกสภา อบต. หมู่ที่ 5 |  ลา |
| 11. | นายวิมล สายแดง | สมาชิกสภา อบต. หมู่ที่ 6 | วิมล สายแดง |
| 12. | นายบางทอง สายแดง | สมาชิกสภา อบต. หมู่ที่ 6 | บางทอง สายแดง |
| 13. | นายสมชาย ไหมทอง | สมาชิกสภา อบต. หมู่ที่ 7 |  สมชาย ไหมทอง |
| 14. | นายสายยันต์ สมโภชน์ | สมาชิกสภา อบต. หมู่ที่ 7 | สายยันต์ สมโภชน์ |

ผู้ไม่มาประชุม

 1. นางสาวชุติมา มูลทุม สมาชิก อบต.หมู่ที่ 3 (ลา)

 2.นายณรงค์ คุ้มมา สมาชิก อบต.หมู่ที่ 5 (ลา)

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| 1. | นายสมเกียรติ สมโภชน์ | นายกองค์การบริหารส่วนตำบล | สมเกียรติ สมโภชน์ |
| 2. | นายเพลิน ฉันทานุมัติ | รองนายก อบต. | เพลิน ฉันทานุมัติ |
| 3. | นายไชยวัฒน์ โตด้วง | รองนายก อบต. | ไชยวัฒน์ โตด้วง |
| 4. | นายวิชัย ใจกลัด | เลขานุการ นายก อบต. | วิชัย ใจกลัด |
| 5. | นายวชิรวัตติ์ สุการมณีโรจน์ | หัวหน้าสำนักปลัด | วชิรวัตติ์ สุการมณีโรจน์ |

**เริ่มประชุมเวลา 9.15 น.**

**เลขานุการสภา** วันนี้เป็นการประชุมสภาองค์การบริหารส่วนตำบลหาดนางแก้ว สมัยสามัญ สมัยที่ ๑ ประจำปี 25๖2 วันศุกร์ที่ ๑5 เดือน มีนาคม พ.ศ.25๖2 ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ.2552 มาตรา 56 การประชุมสภาองค์การบริหารส่วนตำบลต้องมีสมาชิกสภาองค์การบริหารส่วนตำบลมาประชุมไม่น้อยกว่ากึ่งหนึ่งของจำนวนสมาชิกสภาองค์การบริหารส่วนตำบลทั้งหมดเท่าที่มีอยู่จึงจะเป็นองค์ประชุม ซึ่งบัดนี้สมาชิกสภาองค์การบริหารส่วนตำบลหาดนางแก้วมาประชุมจำนวน 11ท่าน ถือว่าครบองค์ประชุมแล้ว และก่อนที่ท่านประธานสภาองค์การบริหารส่วนตำบล จะเปิดประชุมสภาผม ขอเรียนเชิญท่านประธานสภาองค์การบริหารส่วนตำบลได้เป็นประธานจุด ธูปเทียนเพื่อบูชาพระรัตนตรัยและเชิญผุ้เข้าร่วมประชุมทุกท่านได้ไหว้พระพร้อมกันขอเรียนเชิญครับ

**ประธานสภา** เมื่อที่ประชุมพร้อมแล้ว นางกุหลาบ สมโภชน์ประธานสภาองค์การบริหารส่วนตำบลหาดนางแก้ว ดำเนินการประชุม ตามพระราชบัญญัติสภาตำบลและองค์การบริหารส่วนตำบล พ.ศ.2547 แก้ไขเพิ่มเติมถึง(ฉบับที่ 6) พ.ศ. 2552 มาตรา 5 การประชุมสภาองค์การบริหารส่วนตำบล ต้องมีสมาชิกสภาองค์การบริหารส่วนตำบลมาประชุมไม่น้อยกว่าถึงหนึ่งของจำนวนสมาชิกสภาองค์การบริหารส่วนตำบลทั้งหมดเท่าที่มีอยู่จึงจะครบองค์ประชุม

บัดนี้มีท่านสมาชิกสภาองค์การบริหารส่วนตำบลหาดนางแก้วเข้าประชุมจำนวน11 คน จากสมาชิกสภาองค์การบริหารส่วนตำบลหาดนางแก้วทั้งสิ้น ๑๓ คน ถือว่ามาประชุมไม่น้อยกว่ากึ่งหนึ่งของจำนวนสมาชิกฯ ทั้งหมด จึงถือว่าครบองค์ประชุมแล้ว ดังนั้นดิฉันขอเปิดการประชุมสภาองค์การบริหารส่วนตำบลหาดนางแก้ว สมัยสามัญ สมัยที่ 1 ครั้งที่ 1 ประจำปี 25๖2

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ประธานสภาฯ** **1. แนวทางปฏิบัติเกี่ยวกับการเลือกตั้งสมาชิกสภาผู้แทนราษฎร ปี พ.ศ.2562**

ด้วยรัฐธรรมนูญแห่งราชอาณาจักรไทยของ พ.ศ.2560 พระราชบัญญัติประกอบรัฐธรรมนูญว่าด้วยการเลือกตั้งสมาชิสภาผู้แทนราษฎร พ.ศ.2561 และคำสั่งหัวหน้าคณะรักษาความสงบแห่งชาติที่ 22/2561 ลงวันที่ 11 ธันวาคม 2561 เรื่อง การให้ประชาชนและพรรคการเมืองดำเนินกิจกรรมทางการเมืองมีผลบังคับใช้บังคับแล้ว เป็นผลให้พรรคการเมืองสามารถดำเนินกิจการทางการเมืองและจะนำไปสู่การเลือกตั้งสมาชิกสภาผู้แทนราษฎรตามที่มีพระราชกฤษฎีกาที่เกี่ยวข้องกำหนดต่อไป กระทรวงมหาดไทยพิจารณาแล้วเห็นว่า เพื่อให้การเลือกตั้งสมาชิกสภาผู้แทนราษฎรเป็นไปด้วยความเรียบร้อย สุจริตและเที่ยงธรรม ตามรัฐธรรมนูญแห่งราชอาณาจักรไทย พ.ศ.2560 พระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ.2561 และคำสั่งหัวหน้าคณะรักษาความสงบแห่งชาติ ที่ 22/2561 ลงวันที่ 11 ธันวาคม 2561 เรื่อง การให้ประชาชนและพรรคการเมืองดำเนินกิจกรรมทางการเมือง

จึงขอให้จังหวัดดำเนินการ ดังนี้

1. แจ้งให้องค์กรปกครองส่วนท้องถิ่น สนับสนุนหรือช่วยเหลือคณะกรรมการการเลือกตั้งเกี่ยวกับการจัดการเลือกตั้งสมาชิกสภาผู้แทนราษฎร ปี พ.ศ.2562 ทั้งนี้ ตามหน้าที่และอำนาจขององค์กรปกครองส่วนท้องถิ่น
2. แจ้งให้ผู้บริหารท้องถิ่น สมาชิกสภาท้องถิ่น ข้าราชการหรือพนักงานส่วนท้องถิ่นวางตนเป็นกลางทางการเมืองโดยเคร่งครัด และไม่สนับสนุนหรือช่วยเหลือพรรคการเมืองหรือผู้สมัครรับเลือกตั้งในการหาเสียงเลือกตั้งไม่ว่าในทางใด ๆ เนื่องจากเป็นความผิดและมีบทกำหนดโทษ ตามมาตรา 78 วรรคหนึ่ง ประกอบมาตรา 149 แห่งราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ.2561 ซึ่งกำหนดห้ามมิให้เจ้าหน้าที่ของรัฐใช้ตำแหน่งหน้าที่โดยมิชอบด้วยกฎหมายการกระทำการใด ๆ เพื่อเป็นคุณหรือเป็นโทษแก่ผู้สมัครหรือพรรคการเมือง และกำหนดบทลงโทษผู้ฝ่าฝืนต้องระวางโทษจำคุกตั้งแต่หนึ่งปีถึงสิบปี และปรับตั้งแต่สองหมื่นบาทถึงสองแสนบาท และให้ศาลสั่งเพิกถอนสิทธิเลือกตั้งของผู้นั้นมีกำหนดยี่สิบปี

**มติที่ประชุม รับทราบ.**

**ระเบียบวาระที่ 2 เรื่องรับรองรายงานการประชุมสมัยสามัญสมัยที่ 4 ครั้งที่ ๑ ประจำปี 25๖1**

**ประธานสภาฯ** ตามที่สภาองค์การบริหารส่วนตำบลหาดนางแก้วได้มีการประชุมสภาองค์การบริหารส่วนตำบลหาดนางแก้ว สมัยสามัญ สมัยที่ 4 ครั้งที่ ๑ ประจำปี 25๖1วันศุกร์ที่ 30 เดือน พฤศจิกายน พ.ศ.25๖1 ณ ห้องประชุมสภาองค์การบริหารส่วนตำบลหาดนางแก้ว ขอเชิญเลขานุการสภาองค์การบริหารส่วนตำบลหาดนางแก้ว ซึ่งทางฝ่ายเลขานุการสภาองค์การบริหารส่วนตำบลหาดนางแก้ว ได้จัดพิมพ์รายงานการประชุมสภาองค์การบริหารส่วนตำบลหาดนางแก้ว และได้แจกให้กับท่านสมาชิกสภาองค์การบริหารส่วนตำบลหาดนางแก้วแล้วนั้น

 อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2537 ข้อ 33 วรรคสอง กล่าวว่าการแก้ไขถ้อยคำในรายงานการประชุมให้กระทำ โดยมติของที่ประชุมสภาท้องถิ่น ดังนั้นสมาชิกสภาองค์การบริหารส่วนตำบลหาดนางแก้วท่านใด จะแก้ไขเพิ่มเติมรายงานการประชุมสภาองค์การบริหารส่วนตำบลหาดนางแก้ว ก็เป็นอำนาจของมติ สภาองค์การบริหารส่วนตำบลหาดนางแก้วแห่งนี้เป็นผู้แก้ไขเพิ่มเติม ขอให้สมาชิกสภาองค์การบริหารส่วนตำบลหาดนางแก้วทุกท่านได้ตรวจรายงานการประชุมสภาองค์การบริหารส่วนตำบลหาดนางแก้วด้วย หากมีข้อความใดที่ยังไม่สมบูรณ์ หรือจะแก้ไขเพิ่มเติมก็ขอเรียนเชิญนำเสนอต่อที่ประชุมสภาองค์การบริหารส่วนตำบลหาดนางแก้ว เพื่อขอมติที่ประชุมสภาองค์การบริหารส่วนตำบลหาดนางแก้ว

**ประธานสภาฯ** ขอให้ท่านสมาชิกสภาองค์การบริหารส่วนตำบลหาดนางแก้วตรวจสอบรายงานการประชุม หากจะมีการแก้ไขขอให้เสนอได้ ตามที่ทุกท่านได้ตรวจสอบรายงานการประชุมสภา องค์การบริหารส่วนตำบลหาดนางแก้ว แล้วมีสมาชิกสภาองค์การบริหารส่วนตำบลหาดนางแก้วท่านใดจะเสนอให้แก้ไขรายงานการประชุมสภาองค์การบริหารส่วนตำบลหาดนางแก้ว หรือไม่

**ประธานสภาฯ** เมื่อที่ประชุมสภาองค์การบริหารส่วนตำบลหาดนางแก้วไม่มีสมาชิกสภาฯ ขอเสนอแก้ไข บันทึกรายงานการประชุมครั้งที่ผ่านมา จึงอาศัยระเบียบกระทรวงมหาดไทยว่าด้วย ข้อบังคับการประชุมสภาท้องถิ่น พ.ศ.2547 ข้อ 74 ขอมติที่ประชุมสภาฯ สภาฯ ว่ารับรองรายงานการประชุมสภาองค์การบริหารส่วนตำบลหาดนางแก้ว สมัยสามัญ สมัยที่ 4 ครั้งที่ ๑ ประจำปี 25๖1 เมื่อวันศุกร์ที่ 30 เดือน พฤศจิกายนพ.ศ.25๖1 โดยขอให้ท่านสมาชิกสภาฯ ยกมือ

**มติที่ประชุม เห็นชอบ จำนวน 11 เสียง**

 **ไม่เห็นชอบ จำนวน - เสียง**

 **งดออกเสียง จำนวน 1 เสียง**

**ระเบียบวาระที่ 3 เรื่อง กระทู้ถาม**

 **ไม่มี**

**ระเบียบวาระที่ ๔ เรื่อง คณะกรรการพิจารณาเสร็จแล้ว**

 **ไม่มี**

**ระเบียบวาระที่ ๕ เรื่องที่เสนอใหม่**

 **๕.๑ เรื่อง กำหนดสมัยประชุมสมัยสามัญ ประจำปี 25๖2**

**ประธานสภาฯ** ขอมอบให้เลขานุการสภาฯ ชี้แจงระเบียบให้สมาชิกสภาฯ ได้รับทราบ

**เลขานุการสภาฯ** ตามระเบียบกระทรวงมหาดไทยว่าด้วย ข้อบังคับการประชุมสภาท้องถิ่น พ.ศ.2557 หมวด 2 การประชุมข้อ 21 การกำหนดจำนวนสมัยประชุมสามัญประจำปีระยะเวลาและวันเริ่มต้นประชุมสามัญ ประจำปีนี้ของแต่ละสมัยปีนั้น วันเริ่มประชุมประจำปีของปีถัดไป และระยะเวลาของสมัยประชุมสามัญประจำปี สมัยแรกของปีถักไป ให้ ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี และข้อ11 (3) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปี นั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปี นั้นกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน การกำหนดสมัยประชุมและวันประชุมให้เป็นตามที่กฎหมายว่าด้วยองค์การ บริหารส่วนตำบลนั้นกำหนดตามพระราชบัญญัติสภาตำบลและองค์การบริหารส่วนตำบล พ.ศ.2537 และ พระราชบัญญัติสภาตำบลองค์การบริหารส่วนตำบล (ฉบับแก้ไขเพิ่มเติม) พ.ศ.2542 มาตรา 53 ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนดแต่ไม่เกินสี่สมัย วันเริ่มสมัยประชุมสามัญประจำปี ให้สภาองค์การบริหารส่วนตำบลกำหนด สมัยประชุมสามัญสมัยหนึ่งๆ ให้มีกำหนดไม่เกินสิบห้าวัน แต่ถ้าจะขยายเวลา ออกไปอีกจะต้องได้รับอนุญาตจากนายอำเภอ ดังนั้น จึงขอมติที่ประชุมสภาองค์การบริหารส่วนตำบลว่าควรกำหนดการประชุมเป็นกี่สมัย และกำหนดว่าสมัยหนึ่งๆ มีกำหนดกี่สมัยหนึ่งๆ มีกำหนดกี่วันและวันที่เท่าไรขอให้ที่ประชุมปรึกษาหารือกันและขอมติที่ประชุม

**มนัส ดุริยา** เสนอที่ประชุมสภาองค์การบริหารส่วนตำบลหาดนางแก้วมีมติกำหนดสมัย

**ส.อบต ม. 5** ประชุมสามัญประจำปี 25๖2 ออกเป็น 4 สมัย สมัยหนึ่งๆ มีกำหนด 15 วัน ดังนี้

 สมัยที่ 2 ระหว่างวันที่ 15 เดือนมิถุนายน 25๖2 ถึงวันที่ 29 เดือน มิถุนายน 25๖2

สมัยที่ 3 ระหว่างวันที่ 11 เดือน สิงหาคม 25๖2 ถึงวันที่ 25 เดือน สิงหาคม 25๖2

สมัยที่ 4 ระหว่างวันที่ 16 เดือน พฤศจิกายน 25๖2 ถึงวันที่ 30เดือน พฤศจิกายน 25๖2

**ประธานสภา** **ขอมติที่ประชุมสภาฯ**

**มติที่ประชุม เห็นชอบ จำนวน 11 เสียง**

 **ไม่เห็นชอบ จำนวน - เสียง**

 **งดออกเสียง จำนวน 1 เสียง**

 **๕.๒ เริ่มกำหนดวันเริ่มสมัยประชุมสมัยสามัญ ครั้งแรกของปีถัดไป(ปี 2563)**

**ประธานสภาฯ** ขอมอบให้เลขานุการสภาฯ ชี้แจงระเบียบให้สมาชิกสภาองค์การบริหารส่วนตำบลหาดนางแก้วทราบ

**เลขานุการสภาฯ** ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 หมวด 2 การประชุมข้อ 21 การกำหนดจำนวนสมัยประชุมสมัยสามัญประจำปี ระยะเวลาและวันเริ่มต้นสมัยประชุมสามัญประจำปีของปีถัดไป และระยะเวลาของสมัยประชุมท้องถิ่นนำปรึกษาในที่ประชุมสามัญประจำปีสมัยแรกของแต่ละปี จึงขอให้สภา องค์การบริหารส่วนตำบลหาดนางแก้ว กำหนดวันเริ่มสมัยประชุมสมัยสามัญครั้งแรกของปีถัดไป

**มนัส ดุริยา**  เสนอกำหนดวันเริ่มสมัยประชุมสมันสามัญ ครั้งแรกของปีถัดไป ระหว่างวันที่ 14

**ส อบต. ม.5** เดือนกุมภาพันธ์ พฺ.ศฺ. 2563 ถึงวันที่ 28 เดือนกุมภาพันธ์ 2563 มีกำหนด 15 วัน

**ประธานสภา** **ขอมติที่ประชุมสภาฯ**

**มติที่ประชุม เห็นชอบ จำนวน 11 เสียง**

 **ไม่เห็นชอบ จำนวน - เสียง**

 **งดออกเสียง จำนวน 1 เสียง**

 **5.3 เรื่อง พิจารณาให้เช่าอสังหาริมทรัพย์ขององค์การบริหารส่วนตำบลหาดนางแก้วโดยไม่ใช่วิธีประมูล**

  **เรื่องเดิม** ตามสัญญาเช่าที่ดินเลขที่ 1/2561 สัญญานี้ทำขึ้น ณ องค์การบริหารส่วนตำบลหาดนางแก้ว เมื่อวันที่ 1 มีนาคม พ.ศ. 2561 ระหว่างองค์การบริหารส่วนตำบลหาดนางแก้ว โดยนายสมเกียรติ สมโภชน์ ตำแหน่ง นายกองค์การบริหารส่วนตำบลหาดนางแก้ว ซึ่งต่อไปนี้เรียกว่า “ผู้ให้เช่า” ฝ่ายหนึ่งกับ บริษัท น้ำใส 304 จำกัด สำนักงานใหญ่ตั้งอยู่เลขที่ 274 หมู่ที่ 2 ตำบลท่าตูม อำเภอศรีมหาโพธิ จังหวัดปราจีนบุรี ซึ่งต่อไปนี้ในสัญญาเรียกว่า “ผู้เช่า” อีกฝ่ายหนึ่งตกลงทำสัญญากัน ดังต่อไปนี้

 ข้อ 1 ผู้ให้เช่าตกลงให้เช่าและผู้เช่าตกลงเช่าที่ดินของผู้ให้เช่า ซึ่งตั้งอยู่ หมู่ที่ 4 ตำบลหาดนางแก้ว อำเภอกบินทร์บุรี จังหวัดปราจีนบุรี ในเขตบริเวณคลองส่งน้ำ ของศูนย์ส่งน้ำพลังงานไฟฟ้าบ้านหาดกระจง ปรากฎตามแผนที่แนบท้ายสัญญาและให้ถือว่าเป็นส่วนหนึ่งของสัญญานี้เพื่อวางท่อส่งน้ำ รวมเนื้อที่จำนวน 1 ไร่ 2 งาน คิดค่าเช่าในอัตราตารางเมตรละ 140 บาท (หนึ่งร้อยสี่สิบบาท) ต่อปี รวมเป็นเงินทั้งสิ้น 67,200 บาท (หกหมื่นเจ็ดพันสองร้อยบาท) มีกำหนดเวลา 1 ปี (หนึ่งปี) นับตั้งแต่วันที่ 1 มีนาคม 2560 ถึงวันที่ 28 กุมภาพันธ์ 2561

 **ระเบียบกฎหมาย** ตามระเบียบกระทรวงมหาดไทย ว่าด้วยการจัดหาประโยชน์ในทรัพย์สิน ขององค์กร ปกครองส่วนท้องถิ่น พ.ศ. 2543 หมวดที่ 2 การจัดหา ผลประโยชน์ในทรัพย์สิน ข้อที่ 6 การให้เช่าอสังหาริมทรัพย์ ขององค์กรปกครองส่วนท้องถิ่น ให้ ดำเนินการ โดยวิธีประมูล (1) มีกำหนดไม่เกินสามปี ให้ผู้บริหารท้องถิ่น เป็นผู้มีอำนาจอนุมัติ (2) มีกำหนดเกินสามปี ให้สภาท้องถิ่นอนุมัติ ให้การเช่าตามวรรคหนึ่ง ถ้ามีความจำเป็นหรือเพื่อผลประโยชน์ ของทาง ราชการให้ ผู้บริหารท้องถิ่นเสนอสภาท้องถิ่นให้ความเห็นชอบดำเนินการเป็น อย่างอื่นโดยไม่ต้อง ดำเนินการประมูลก็ได้ ทั้งนี้เท่าที่ไม่ขัดหรือแย้ง กับกฎหมาย

**ประธานสภา** ขอมติที่ประชุมสภาฯ ขอโดยไม่ใช้วิธีการประมูล

**มติที่ประชุม เห็นชอบ จำนวน 11 เสียง**

 **ไม่เห็นชอบ จำนวน - เสียง**

 **งดออกเสียง จำนวน 1 เสียง**

**5.4 ขอความเห็นชอบประสานโครงการแผนพัฒนาองค์กรปกครองส่วนท้องถิ่น**

 ด้วยองค์การบริหารส่วนจังหวีดปราจีนบุรี ได้พิจารณาบรรจุโครงการ

ประสานแผนพัฒนาขององค์การบริหารส่วนตำบลท่าตูม ตามมติความเห็นคณะกรรมการประสานแผนพัฒนาท้องถิ่นระดับจังหวัดเมื่อคราวประชุมครั้งที่ 2/2559 วันที่ 15 พฤศจิกายน 2559 โครงการก่อสร้างฝายน้ำน้ำล้นคลองชะลองแวง หมู่ที่ 3 ตำบลท่าตูม อำเภอศรีมหาโพธิ เชื่อมตำบลหาดนางแก้ว อำเภอกบินทร์บุรี จังหวัดปราจีนบุรี ขนาดฝายกว้าง 4.00 เมตร ยาว 86.00 เมตร ตามแบบแปลนขององค์การบริหารส่วนจังหวัดปราจีนบุรี ซึ่งโครงการดังกล่าวข้างต้น ประชาชนในตำบลท่าตูม อำเภอศรีมหาโพธิ และตำบลหาดนางแก้ว อำเภอกบินทร์บุรี ได้รับประโยชน์ร่วมกัน ทั้งนี้ เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 ข้อ 10 (2) และกฎกระทรวงฉบับที่ 2 (พ.ศ.2541) ออกตามความในพระราชบัญญัติองค์การบริหารส่วนจังหวัด พ.ศ.2540 จึงขอให้ที่ประชุมพิจารณายินยอมให้องค์การบริหารส่วนจังหวัดปราจีนบุรีดำเนินโครงการอันเป็นอำนาจหน้าที่ของราชการส่วนท้องถิ่นอื่น โครงการก่อสร้างฝายน้ำล้นคลองชะลองแวง หมู่ที่ 3 ตำบลท่าตูม อำเภอศรีมหาโพธิ เชื่อมตำบลหาดนางแก้ว อำเภอกบินทร์บุรี จังหวัดปราจีนบุรี ตามแบบแปลนขององค์การบริหารส่วนจังหวัดปราจีนบุรี เพื่อดำเนินการจัดทำบันทึกข้อตกลงระหว่างองค์การบริหารส่วนตำบลท่าตูมและองค์การบริหารส่วนตำบลหาดนางแก้ว และรวบรวมเอกสารการดำเนินการที่เกี่ยวข้องนำส่งให้องค์การบริหารส่วนจังหวัดปราจีนบุรีภายในเดือนมิถุนายน พ.ศ.2562 ต่อไป

**มติที่ประชุม เห็นชอบ จำนวน 11 เสียง**

 **ไม่เห็นชอบ จำนวน - เสียง**

 **งดออกเสียง จำนวน 1 เสียง**

 **5.5 เรื่องพิจารณาขออนุญาตดูดทรายในแม่น้ำบางประกง หมู่ที่ ๕ ประจำปี 2562 รายนางสายใจ จันทร์สิวานนท์**

**ประธานสภาฯ** เรียนท่าน นายก อบต. รองนายก อบต. เลขานุการนายก. อบต. และสมาชิกสภาอบต. ทุกท่าน เรื่องการขออนุญาตดูดทราย โดยการพิจารณาการอนุญาตดูดทรายในแม่น้ำบางประกง (แม่น้ำปราจีนบุรี) ในพื้นที่ หมู่ที่ ๕ รายนางสายใจ จันทร์สิวานนท์ ด้วยทางสภาองค์การบริหารส่วนตำบลหาดนางแก้ว ได้รับหนังสือจากนายกองค์การบริหารส่วนตำบลหาดนางแก้ว ว่าได้มีผู้ขอต่ออนุญาตดูดทรายบริเวณน้ำบางปะกงในบริเวณพื้นที่ หมู่ที่ ๕ ตำบลหาดนางแก้ว รายนางสายใจ จันทร์สิวานนท์ ตามหนังสือชองสำนักงานที่ดินจังหวัดปราจีนบุรี สาขาอำเภอกบินทร์บุรี ที่ปจ. ๐๐๒๐.๐๑.๑ /๑๐๒๐ลงวันที่๑๔ มกราคม ๒๕๖๒ เรื่องการขออนุญาตตาม มาตรา ๙ แห่งประมวลกฎหมายที่ดิน เนื้อที่ประมาณ ๒-๐-๐ ไร่ ซึ่งการที่สำนักงานที่ดินจะอนุญาตให้ดูดทรายได้จะต้องได้รับความเห็นชอบต่อสภาองค์การบริหารส่วนตำบลหาดนางแก้ว ตามมาตรา ๙ แห่งประมวลกฎหมายที่ดิน เสียก่อนทางสำนักงานที่ดินจึงจะอนุญาตได้ และเมื่อวันที่ ๑๖ ธันวาคม ๒๕๕๑ คณะอนุกรรมการพิจารณาอนุญาตให้ดูดทรายประจำจังหวัดปราจีนบุรีได้จัดประชุมและมีมติให้จัดให้มีการรับฟังความคิดเห็นของประชาชนในท้องที่ที่ขออนุญาตเป็นที่ตั้งกองทรายและฝั่งตรงข้ามด้วย รายละเอียดต่าง ๆที่เกี่ยวของ ขอเชิญทาง ปลัด อบต.ได้ชี้แจงต่อไป

**เลขานุการสภา**  เรียนท่านประธานสภาฯ และสมาชิกสภาอบต. นายก อบต. รองนายก อบต. และเลขานุการนายก. อบต. เรื่องการขอใบอนุญาตดูดทราย นั้น ตามประกาศจังหวัดปราจีนบุรี เรื่องกำหนดบริเวณที่สามารถขออนุญาตดูดทราย ( Zoning)พ.ศ. ๒๕๔๘ ลงวันที่ ๒๙ เมษายน ๒๕๔๘ ด้วยกระทรวงมหาดไทยมีนโยบายให้จังหวัดกำหนดบริเวณที่สามารถขออนุญาตดูดทราย(Zoning) เพื่อเป็นมาตรการมาจากการป้องกัน แก้ไขผลกระทบสิ่งแวดล้อม และการฟื้นฟูพื้นที่ขุดตักและดูดทรายแม่น้ำ บัดนี้ คณะทำงานเพื่อกำหนดบริเวณที่สามารถขออนุญาตดูดทราย ( Zoning) ตามคำสั่งจังหวัดปราจีนบุรี ที่๑๕๐๕/๒๕๔๗ ลงวันที่ ๒๐ ตุลาคม ๒๕๔๗ ได้พิจารณากำหนดบริเวณพื้นที่ที่สามารถขออนุญาตดูดทราย ตามหลักเกณฑ์ที่กำหนดในแนวทางการขุดลอก คูคลอง และดูดทรายจากแม่น้ำตื้นเขิน ของกระทรวงทรัพยากรธรรมชาติ และสิ่งแวดล้อมและได้นำ เสนอให้ คณะอนุกรรมการพิจารณาอนุญาตให้ดูดทราย ประจำจังหวัดปราจีนบุรี พิจารณามีมติเห็นชอบให้ดูดทราย ประจำจังหวัดปราจีนบุรี พิจารณามีมติเห็นชอบเสร็จแล้ว ในพื้นที่ดังนี้

 ๑. อำเภอกบินทร์บุรี บริเวณ

 ๑.๑ แควหนุมานในท้องที่ตำบลนาแขม,เมืองเก่า

 ๑.๒ แควโสมงในท้องที่ตำบลบ้านนา,หนองกี่,เมืองเก่า

 ๑.๓ แควพระปรงในท้องที่ตำบลกบินทร์,เมืองเก่า,ย่านรี,บ่อทอง

 ๑.๔ แม่น้ำบางปะกง ในท้องที่ตำบลกบินทร์,หาดนางแก้ว,วังดาล

 ๒. อำเภอนาดี บริเวณ

 ๒.๑ แควหนุมาน ในท้องที่ตำบลสำพันตา,สะพานหิน

 ๒.๒ คลองยางในท้องที่ตำบลสำพันตา,ทุ่งโพธิ์,นาดี

 ๒.๓ แควโสมงในท้องที่ตำบลแก่งดินสอ,สำพันตา

จังหวัดปราจีนบุรี จึงขอประกาศให้ประชาชนทราบทั่วกันว่าในท้องที่ของอำเภอกบินทร์บุรีและอำเภอนาดีดังกล่าว เป็นบริเวณที่สามารถขออนุญาตดูดทรายส่วนการที่คณะอนุกรรมการ พิจารณาอนุญาต ให้ดูดทรายประจำจังหวัดปราจีนบุรี จะอนุญาตให้กับผู้ประกอบการดูดทรายรายใดนั้น จะต้องปฏิบัติให้เป็นไปตามระเบียบกระทรวงมหาดไทย ว่าด้วยการอนุญาตให้ดูดทราย พ.ศ.2๕๔๖ และการขออนุญาตดูดทรายจะต้องปฏิบัติตามหลักเกณฑ์ของมาตรา ๙ แห่งประมวลกฎหมายที่ดิน ว่าจะต้องผ่านการเห็นชอบขององค์การบริหารส่วนตำบลเสียก่อน ตามรายงานการประชุมคณะกรรมการพิจารณาขออนุญาตดูดทรายเสียก่อนประกอบกิจการตามมาตรา ๙ แห่งประมวลกฎหมายที่ดินในการประชุมครั้งที่ ๑/๒๕๓๙ เมื่อวันที่ ๒๒ กุมภาพันธ์ ๒๕๓๙ ตามหนังสือของกระทรวง มหาดไทย ที่ มท ๐๖๑๘/ว๑๒๕๙ ลงวันที่ ๑๙ มีนาคม ๒๕๓๙ และระเบียบกระทรวงมหาดไทย ว่าด้วยการอนุญาตให้ดูดทราย พ.ศ. ๒๕๔๖

ข้อ ๑๘ หลักเกณฑ์ในการพิจารณาให้ดูดทรายให้คำนึงถึง

(๑)ในด้านวิชาการ เช่น ความเสียหายแก่สภาพตลิ่ง สภาพธรรมชาติ

(๒)ในด้านการปกครอง เช่น ความเดือดร้อนของราษฎร ความเสียหายทางเศรษฐกิจหรือทรัพยากรธรรมชาติ ให้ได้รับความเห็นชอบจากสภาองค์กรปกครองส่วนท้องถิ่น

(๓)แม่น้ำลำคลองแบ่งเขตแดนระหว่างประเทศ

ข้อ ๑๙ ผู้ขออนุญาตดูดทรายต้องเป็นบุคคลหรือนิติบุคคลสัญชาติไทย และต้องปฏิบัติเงื่อนไขดังนี้

(๑)ดำเนินการด้วยตนเอง จะโอนสิทธิให้ผู้อื่นมิได้

(๒)ทำการดูดทรายตั้งแต่เวลา ๐๖.๐๐ น. ถึง ๑๘.๐๐ น.

(๓)ไม่ทำการดูดทรายจนทำให้เกิดความเสียหายแก่ทรัพย์สินของทางราชการหรือของผู้อื่น

(๔)ไม่ทำการเป็นที่กีดขวางการจราจร หรือก่อให้เกิดเสียงดัง เป็นที่รบกวนบุคคลอื่น

(๕)แสดงใบอนุญาตไว้ประจำยานพาหนะ เครื่องมือ เครื่องใช้ หรือเครื่องจักรกลที่ใช้

ดูดทราย

 ฉะนั้น เพื่อให้การขออนุญาตตามมาตรา ๙ แห่งประมวลกฎหมายที่ดิน เป็นไปด้วยความ รวดเร็วและรอบคอบ ขจัดปัญหาเรื่องร้องเรียนและหากอนุญาตให้ดูดทรายแล้วจะทำให้ ถนน,ทางสาธารณประโยชน์เสียหายหรือไม่ จะเกิดความเสียหายแก่บุคคลอื่นหรือไม่ และในการเคลื่อนย้ายขนส่งทราย จะก่อให้เกิดความเดือด ร้อนรำคาญ แก่ประชาชนในพื้นที่หรือไม่ และโดยให้สภาฯพิจารณาและลงมติในประเด็นต่อไปนี้

 ๑.การขออนุญาตดูดทรายมีผลกระทบต่อสิ่งแวดล้อมหรือไม่

 ๒.สมควรให้อนุญาตดูดทรายหรือไม่

 ๓.จะเกิดความเสียหายแก่ทรัพย์สินของผู้อื่นหรือไม่

๔.สมควรและอนุญาตให้ใช้เส้นทางสาธารณะประโยชน์เขต อบต.เป็นการขนส่งทรายถึงทางหลวง หรือไม่

 ดังนั้นการพิจารณาการให้ความเห็นชอบให้ผู้ประกอบการดำเนินการดูดทรายใน พื้นที่ตำบลหาดนางแก้วนั้น ทางสมาชิกฯ ควรจะคำนึงว่ามีผลกระทบต่อสิ่งแวดล้อมหรือไม่เส้นทางขนส่งทรายจงจะทำให้ถนนที่ใช้บรรทุกทรายเกิดความเสียหายหรือไม่ และเมื่อดูดทรายจะทำให้ตลิ่งพังหรือทำให้ทรัพย์สินของผู้อื่นเสียหายหรือไม่ และเมื่อปีที่ผ่านๆ มาทางสภาฯ ได้มีมติเห็นชอบในการดูดทรายในพื้นที่ตำบลหาดนางแก้วนั้น ทางสภาองค์การบริหารส่วนตำบลหาดนางแก้วได้เคยมีการกำหนดหลักเกณฑ์และเงื่อนไขในการกำหนดว่าการอนุญาตการดูดทรายมีหลักเกณฑ์ดังนี้

 ๑.ปัญหาเรื่องการขนส่งบรรทุกน้ำหนักเกิน ซึ่งจะทำให้เกิดความเสียหายในที่ประชุมแจ้งเห็นควรว่าให้บรรทุกตามที่ขนส่งกำหนด

๒.ปัญหาเรื่องเสียงรบกวนควรกำหนดเวลาขนส่งคือ ตั้งแต่๐๖.๐๐ –๑๙.๐๐ น.

๓.ปัญหาเรื่องของฝุ่นละอองและความเสียหายของถนน ในระหว่างดำเนินการให้ทำการกันฝุ่น และหากถนนเสียหาย ให้ทำการซ่อมแซมในทันทีให้เร็วที่สุด

 ๔.ในกรณีเพื่อประโยชน์ของส่วนรวม ไม่ว่าจะเป็นโรงเรียน ,วัดหรือชุมชน และเพื่อประโยชน์ส่วนรวมแล้ว จะขอทรายเพื่อใช้ประโยชน์ดังกล่าวได้หรือไม่

 ๕.ในขณะที่มีการดูดทรายนั้นถ้ามีการเกิดตลิ่งพังขอให้ผู้ประกอบการหยุดการดูดทรายในทันที

(ในการนี้ขอให้สมาชิกฯ พิจารณาเอกสารที่แนบมาประกอบด้วย) และ องค์การบริหารส่วนตำบลหาดนางแก้ว ได้รับหนังสือระเบียบวาระการประชุมประชาคม หมู่ที่ ๕ บ้านเขาดิน เมื่อวันที่ ๑๐ มีนาคม ๒๕๖๒ เกี่ยวกับความคิดเห็นของประชาชนในท้องที่ที่ขออนุญาตเป็นที่ตั้งกองทรายและทางตัวแทนนางสายใจ จันสิวานนท์ ได้เข้าร่วมประชุมกับชาวบ้านหมู่ที่ ๕ เกี่ยวกับ การขอใบอนุญาต ฯ โดยทางตัวแทน นางสายใจ จันสิวานนท์ รับปากว่าจะไม่สร้างความเดือดร้อนจากการประกอบกิจการดูดทราย หากมีปัญหาจะขอรับผิดชอบทั้งหมด และจะปฏิบัติตามเงื่อนไขทั้งหมด ไม่ว่าจะเป็นเรื่องถนน ฝุ่นละออง เวลาการขนส่ง น้ำหนักบรรทุก และจะให้ความร่วมมือกับชาวบ้านในด้านสาธารณประโยชน์ต่าง ๆ ในที่ประชุมชาวบ้านจึงลงมติเห็นชอบอนุญาตให้ดูดทราย รายนางสายใจ จันทร์สิวานนท์ ดังกล่าวได้ (ตามเอกสารที่แนบ) ดังนั้น ขอให้ทางสมาชิกได้พิจารณาต่อไป

**ประธานสภาฯ** ตามที่ปลัด อบต.ได้ชี้แจงข้อระเบียบกฎหมาย และหลักเกณฑ์และมานั้น มีสมาชิกสภาฯ ท่านใดจะสอบถามเพิ่มเติมอีกหรือไม่ ถ้าไม่มี ขอให้สมาชิกสภาฯ ได้พิจารณาลงมติว่าจะให้ความเห็นชอบกรณีที่ รายนางสายใจ จันทร์สิวานนท์ ได้ขอต่อใบอนุญาตดูดทราย ในแม่น้ำบางปะกง บริเวณพื้นที่หมู่ที่ ๕ จำนวนพื้นที่ที่ขออนุญาต จำนวน ๒-๐-๐๐ ไร่ หรือไม่

**มติที่ประชุม เห็นชอบ จำนวน 11 เสียง**

 **ไม่เห็นชอบ จำนวน - เสียง**

 **งดออกเสียง จำนวน 1 เสียง**

 **5.6 การขอสนับสนุนงบประมาณ กับ บริษัท น้ำใส 304 จำกัด สำนักงานใหญ่**

 **ตั้งอยู่เลขที่ 274 หมู่ที่ 2 ตำบลท่าตูม อำเภอศรีมหาโพธิ จังหวัดปราจีนบุรี**

 **ประจำปี 2562**

**วิมล สายแดง** เรียนประธานสภาองค์การบริหารส่วนตำบลหาดนางแก้วผมนายวิมล สายแดง

**ส.อบต. ม6** สมาชิกสภาหมู่ที่ 6 ด้วยองค์การบริหารส่วนตำบลหาดนางแก้วได้ใช้งบประมาณในการติดตั้งแสงสว่างรายทางที่มีปัญหาเรื่องของความปลอดภัยเกี่ยวกับอุบัติเหตุทางถนนหรือความปลอดภัยในชีวิตและทรัพย์สินในช่วงค่ำคืนภายในตำบลหาดนางแก้วทั้งที่ใช้งบประมาณขององค์การบริหารส่วนตำบลหาดนางแก้วและได้รับการสนับสนุนจากบริษัท น้ำใส 304 จำกัด หมู่ที่ 2 ตำบลท่าตูม อำเภอศรีมหาโพธิ จังหวัดปราจีนบุรีจการทำประชาคมหมู่บ้านยังมีความต้องการไฟฟ้าแสงสว่างอีกทุกหมู่บ้าน แต่เนื่องจากองค์การบริหารส่วนตำบลหาดนางแก้วมีรายได้ไม่เพียงพอที่จะแก้ไขปัญหาได้ทั้งหมด ดังนั้นผมได้ปรึกษาหารือกับสมาชิกทุกหมู่บ้านเห็นควรขอการอนุเคราะห์ความช่วยเหลือจากบริษัท น้ำใส 304 จำกัด หมู่ที่ 2 ตำบลท่าตูม อำเภอศรีมหาโพธิ จังหวัดปราจีนบุรี จำนวน 70 จุดตามที่สมาชิกได้ไปสำรวจความต้องการมาทุกหมู่บ้านสำหรับรายละเอียดประมาณการค่าใช้จ่ายขอใช้ประมาณการและชี้แจงรายละเอียดของปีที่แล้วจำนวน 70 จุดงบประมาณตั้งไว้ 343,192 บาทมีรายละเอียดดังนี้ 1)-โคมไฟถนน ฟลูออเรสเซนต์ 2X36 วัตต์ กิ่ง 1.50 เมตร พร้อมแป้นยึดกิ่งโคมพร้อมอุปกรณ์ครบชุจำนวน 70 ชุด ราคาต่อหน่วย 2,500 บาท รวมเป็นเงิน 175,000 บาท 2)-ค่าแรงพร้อมติดตั้งโคมไฟถนนเสาสูง 4.00-6.00 เมตร จำนวน 70 ชุดราคาต่อหน่วย 1,250 บาท รวมเป็นเงิน 87,500 บาท ยอดรวมค่าวัสดุและค่าแรง 262,500บาท รวมงบประมาณทั้งสิ้น343,192 บาท

**ประธานสภาฯ** ท่านสมาชิกสภาองค์การบริหารส่วนตำบลหาดนางแก้วเห็นสมควรขอสนับสนุน

งบประมาณติดตั้งไฟฟ้าแสงสว่างรายทางจำนวน70 จุดงบประมาณทั้งสิ้น 343,192 บาท กับ บริษัท น้ำใส 304 จำกัด หมู่ที่ 2 ตำบลท่าตูม อำเภอศรีมหาโพธิ จังหวัดปราจีนบุรีตามที่นายวิมล สายแดง สมาชิกองค์การบริหารส่วนตำบล หมู่ที่ 6 เสนอขอให้ยกมือขึ้น

**มติที่ประชุม เห็นชอบ จำนวน 11 เสียง**

 **ไม่เห็นชอบ จำนวน - เสียง**

 **งดออกเสียง จำนวน 1 เสียง**

 **5.7 ขอความเห็นชอบแก้ไขเปลี่ยนแปลงแบบก่อสร้างโครงการก่อสร้างถนน**

**คสล.งบประมาณจ่ายขาดเงินสะสม ครั้งที่ จำนวน 7 โครงการ**

**ประธานสภาฯ** ญัตติข้อ 5.7 ผู้บริหารได้เสนอญัตติเพื่อพิจารณาขอความเห็นชอบแก้ไข

เปลี่ยนแปลงแบบก่อสร้างโครงการก่อสร้างถนน คสล.งบประมาณจ่ายขาดเงินสะสม ประจำปีงบประมาณ 2562 เมื่อครั้งการประชุมสภาองค์การบริหารส่วนตำบลหาดนางแก้วสามัญ สมัยที่ 4 ครั้งที่ ๑ ประจำปี 25๖1 จำนวน 7 โครงการขอเชิญนายกองค์การบริหารส่วนตำบล

**นายก อบต.** เรียนประธานสภาและสมาชิกสภาองค์การบริหารส่วนตำบลทุกท่านผมขอเสนอ

ญัตติเพื่อพิจารณาขอความเห็นชอบแก้ไขเปลี่ยนแปลงแบบก่อสร้างโครงการก่อสร้างถนน คสล.งบประมาณจ่ายขาดเงินสะสม ประจำปีงบประมาณ 2562 เมื่อครั้งการประชุมสภาองค์การบริหารส่วนตำบลหาดนางแก้วสามัญ สมัยที่ 4 ครั้งที่ ๑ ประจำปี 25๖1 จำนวน 7 โครงการโดยขอความเห็นชอบจากแบบก่อสร้างถนน คสล.จากแบบตามแบบมาตรฐานงานทางสำหรับองค์กรปกครองส่วนท้องถิ่นมาเป็นแบบองค์การบริหารส่วนตำบลหาดนางแก้ว ดังนี้

 **1. โครงการก่อสร้างถนนคอนกรีตเสริมเหล็ก** หมู่ที่ 1 บ้านเพชรเอิม เส้นจากบ้านนางฉลอง บุญแม้น –นางทองคำ ผามั่น ถนนกว้าง 4 เมตร ยาว 74 เมตร หนา 0.15 เมตร หรือมีพื้นที่ คสล.ไม่น้อยกว่า 296 ตร.ม.พร้อมลงดินลูกรังไหล่ทางตามสภาพพื้นที่ พร้อมป้ายโครงการจำนวน ๑ ป้ายตามแบบ อบต. งบประมาณ 187,200 บาท(ปรากฏในแผนพัฒนาสี่ปี พ.ศ. 2561-2564 หน้า38 ข้อ17 )

**2. โครงการก่อสร้างถนนคอนกรีตเสริมเหล็ก** หมู่ที่ 2 บ้านหาดสูง เส้นจากโรงเรียนวัดหาดสูง ถึง บ้านนางเอมอร อินต๊ะนอน ถนนกว้าง 4 เมตร ยาว 198 เมตร หนา 0.15 เมตร หรือมีพื้นที่ คสล. ไม่น้อยกว่า 792 ตร.ม. พร้อมลงดินลูกรังไหล่ทางตามสภาพพื้นที่ พร้อมป้ายโครงการจำนวน ๑ ป้าย ตามแบบ อบต. งบประมาณ 499,700 บาท(ปรากฏในแผนพัฒนาสามปี พ.ศ. 2561 -2564 หน้า 39ข้อ21 )

**3. โครงการก่อสร้างถนนคอนกรีตเสริมเหล็ก** หมู่ที่ 3 บ้านซ่ง เส้นบ้าน หางฉลาดต่อจากถนน คสล. เดิม ถนนกว้าง 4.00 เมตร ยาว 198 เมตร หนา 0.15 เมตร หรือมีพื้นที่ คสล. ไม่น้อยกว่า 792 ตร.ม. พร้อมลงดินลูกรังไหล่ทางตามสภาพพื้นที่ พร้อมป้ายโครงการจำนวน ๑ ป้าย ตามแบบ อบต. งบประมาณ 499,700 บาท(ปรากฏในแผนพัฒนาสามปี พ.ศ. 2561 -2564 หน้า42 ข้อ 32 )

**4. โครงการก่อสร้างถนนคอนกรีตเสริมเหล็ก** หมู่ที่ 4 บ้านบึงกาฬ เส้นบ้านนายประสิทธิ์ บุญเลิศ ต่อจากถนน คสล. เดิม ถนนกว้าง 4 เมตร ยาว 108 เมตร หนา 0.15 เมตร หรือมีพื้นที่ คสล. ไม่น้อยกว่า 432 ตร.ม. พร้อมลงดินลูกรังไหล่ทางตามสภาพพื้นที่ พร้อมป้ายโครงการจำนวน ๑ ป้ายตามแบบ อบต. งบประมาณ 272,000 บาท(ปรากฏในแผนพัฒนาสี่ปี พ.ศ. 2561 -2564 เพิ่มเติม หน้า61 ข้อ 34 )

**5. โครงการก่อสร้างถนนคอนกรีตเสริมเหล็ก** หมู่ที่ 4 บ้านบึงกาฬ เส้นต่อจากถนน คสล. เดิม บ้านนางปทุมรัตน์ แก้วการะเกตุ ถนนกว้าง 4 เมตร ยาว 90 เมตร หนา 0.15 เมตร หรือมีพื้นที่ คสล.ไม่น้อยกว่า 360 ตร.ม. พร้อมลงดินลูกรังไหล่ทางตามสภาพพื้นที่ พร้อมป้ายโครงการจำนวน ๑ ป้ายตามแบบ อบต. งบประมาณ 227,700 บาท(ปรากฏในแผนพัฒนาสี่ปี พ.ศ. 2561 -2564 เพิ่มเติม หน้า 43 ข้อ43 )

**6. โครงการก่อสร้างถนนคอนกรีตเสริมเหล็ก** หมู่ที่ 5 บ้านเขาดิน เส้นจากบ้านนางกุหลาบ นิลศรีนวล ถึง บ้านนายสุชาติ นิลศรีนวล ถนนกว้าง 4 เมตร ยาว 198 เมตร หนา 0.15 เมตร หรือมีพื้นที่ คสล.ไม่น้อยกว่า 792 ตร.ม. พร้อมลงดินลูกรังไหล่ทางตามสภาพพื้นที่ พร้อมป้ายโครงการจำนวน ๑ ป้ายตามแบบ อบต. งบประมาณ 499,700 บาท(ปรากฏในแผนพัฒนาสี่ปี พ.ศ. 2561 -2564 หน้า 48 ข้อ 63 )

**7. โครงการก่อสร้างถนนคอนกรีตเสริมเหล็ก** หมู่ที่ 6 บ้านเกาะลอย เส้นจาก บ้าน น.ส.อุบลรัตน์ พุทธา ถึงถนนลาดยางบ้านโคกแจง – หนองยาย ถนนกว้าง 4 เมตร ยาว 198 เมตรหนา 0.15 เมตร หรือมีพื้นที่ คสล. ไม่น้อยกว่า 792 ตร.ม. พร้อมลงดินลูกรังไหล่ทางตามสภาพพื้นที่ พร้อมป้ายโครงการตามแบบ อบต. จำนวน ๑ ป้าย งบประมาณ 499,700 บาท(ปรากฏในแผนพัฒนาสี่ปี พ.ศ. 2561 -2564 เพิ่มเติม หน้า 5 ข้อ 6 )

**หลักการและเหตุผล** ที่ขอความเห็นชอบเปลี่ยนแบบโครงการก่อสร้างถนนค.ส.ล.ตามแบบมาตรฐานงานทางสำหรับองค์กรปกครองส่วนท้องถิ่นมาเป็น แบบองค์การบริหารส่วนตำบลหาดนางแก้ว

1.ข้อเท็จจริงเดิมกองช่างได้ออกแบบก่อสร้างถนน คสล.และประมาณการค่าราคาเป็นแบบองค์การบริหารส่วนตำบลหาดนางแก้วอยู่แล้วแต่ขออนุมัติจ่ายขาดเงินสะสมตามมาตรฐานงานทางสำหรับองค์กรปกครองส่วนท้องถิ่นเพื่อให้สอดคล้องกับระเบียบกระทรวงการคลังว่าด้วยจัดซื้อจัดจ้างและการบริหารพัสดุภาครับ พ.ศ.2560เนื่องจากไม่มีวิศวกรชั้น สามัญวิศวกรตรวจสอบและรับรองแบบเป็นเหตุผลทำให้ราคาประมาณและขนาดเหล็กเสริมไม่ตรงตามแบบมาตรฐานงานทางสำหรับองค์กรปกครองส่วนท้องถิ่น

2.ข้อเท็จจริงที่สองสภาพพื้นก่อสร้างถนน คสล.ไม่ใช่เส้นทางหลักจึงค่อยมีรถขนาดใหญ่สัญจรไปมาไม่จำเป็นต้องใช้งบประมาณในการก่อสร้างที่สูงมากเกินความจำเป็น กองช่างองค์การบริหารส่วนตำบลหาดนางแก้วออกแบบมาเพื่อใช้ตามพื้นที่ใช้งานจริงและเป็นไปตามหลักวิชาการช่างโยธาอยู่แล้ว บัดนี้กองช่างได้ให้วิศวกรชั้น สามัญวิศวกรตรวจสอบและรับรองแบบให้เพื่อให้ถูกต้องทั้งหลักวิชาการด้านช่างโยธาและระเบียบกระทรวงการคลังว่าด้วยจัดซื้อจัดจ้างและการบริหารพัสดุภาครับ พ.ศ.2560เรียบร้อยแล้ว

 ดังนั้นด้วยเหตุทั้งสองข้อจึงขอความเห็นชอบสมาชิกสภาองค์การหารส่วนตำบลพิจารณาให้ความเห็นชอบเพื่อให้การปฏิบัติงานราชการถูกต้องตามระเบียบ

**ประธานสภาฯ** ตามที่ผู้บริหารได้เสนอญัตติเพื่อพิจารณาขอความเห็นชอบแก้ไขเปลี่ยนแปลง

แบบก่อสร้างโครงการก่อสร้างถนน คสล.งบประมาณจ่ายขาดเงินสะสม ประจำปีงบประมาณ 2562 เมื่อครั้งการประชุมสภาองค์การบริหารส่วนตำบลหาดนางแก้วสามัญ สมัยที่ 4 ครั้งที่ ๑ ประจำปี 25๖1วันศุกร์ที่30 เดือน พฤศจิกายน พ.ศ.25๖1 จำนวน 7 โครงการดังรายละเอียดที่เสนอมาแล้วนั้น ไม่ทราบว่ามีสมาชิกสภาฯ ท่านใดประสงค์จะอภิปรายหรือไม่ ถ้าไม่มีใครอภิปราย หรือสอบถามขอมติที่ประชุม

มติที่ประชุม เห็นชอบ จำนวน 11 เสียง

 ไม่เห็นชอบ จำนวน - เสียง

 งดออกเสียง จำนวน 1 เสียง

**ระเบียบวาระที่ 6 เรื่องอื่น ๆ**

**ประธานสภา อบต.** มีท่านใดจะเสนอเรื่องอื่นหรือไม่ขอเชิญได้

**นายก อบต.หาดนางแก้ว** เรียนท่านประธานสภาฯ และสมาชิกสภาอบต.ขอแจ้งให้ที่ประชุมทราบว่า การจัดงานวันสงกรานต์และวันผู้อายุ ประจำปี 2562 กำหนดจัดในวันที่ 13 เมษายน 2562 ณ.สนามบริเวณสนามกีฬาฟุตซอลที่จัดงานเป็นประจำทุกปีขอให้ท่านสมาชิกทุกท่านช่วยประชาสัมพันธ์และจะให้เจ้าหน้าที่ทำป้ายประชาสัมพันธ์ทุกหมู่บ้านด้วยเพราะต้องการให้คนมาร่วมงานมาก ๆ.

**ประธานสภา อบต.** มีท่านใดจะเสนอเรื่องอื่นหรือไม่ ขอเชิญเสนอได้เมื่อไม่มีผู้ใดสอบถามเพิ่มเติม ดิฉันขอขอบคุณสมาชิกสภาองค์การบริหารส่วนตำบลทุกท่านขอปิดการประชุม

ปิดประชุม เวลา 12.00 น.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ***-สำเนา-***

***รายงานการประชุมสภาองค์การบริหารส่วนตำบลหาดนางแก้ว***

***สมัยสามัญ สมัยที่ ๑ ครั้งที่ 1 ประจำปี 25๖2***

***วันศุกร์ที่ 15 เดือน มีนาคม พ.ศ.25๖2***

***ณ ห้องประชุมสภาองค์การบริหารส่วนตำบลหาดนางแก้ว***

***\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\****